एनएमएमएस में चयनित हुडीना के बच्चों को डीईओ ने किया सम्मानित
नारनौल |नेशनल काउंसिल फॉर रिसर्च एंड ट्रेनिंग द्वारा आयोजित एनएमएमएस (नेशनल मीन्स कम मेरिट स्काॅलरशिप स्कीम) परीक्षा में राजकीय वरिष्ठ माध्यमिक विद्यालय हुडीना के 17 बच्चों का चयन हुआ है। जिससे खुश होकर शिक्षा विभाग ने सोमवार को स्कूल में चयनित बच्चों को पुरस्कृत किया।
जिला शिक्षा अधिकारी मुकेश लावणिया ने चयनित बच्चों को स्मृति चिन्ह प्रदान किया। डीईओ ने कहा कि वे इस स्कूल की हर संभव मदद करने के लिए हमेशा तत्पर रहेंगे। बीईओ सुनील यादव ने इस सफलता का श्रेय बच्चों उनके शिक्षकों को देते हुए उनकी सराहना की। इस मौके पर उन्होंने स्कूल के प्राचार्य शिक्षकों से इस बार एनएमएमएस के साथ-साथ एनटीएससी परीक्षा में भी बेहतर प्रदर्शन करने के लिए प्रेरित किया। इस अवसर पर स्कूल के प्राचार्य शिक्षकों ने दोनों अधिकारियों को भविष्य में इससे भी बेहतर प्रदर्शन करने का भरोसा दिलाया। इस अवसर पर गांव के सरपंच समेत अनेक गणमान्य लोग उपस्थित थे।
hin_Deva hin_Deva hin_Deva